Syerra-Leoneda ko‘chkidan so‘ng 600 kishi bedarak yo‘qoldi

Syerra-Leoneda ro‘y bergan toshqinlar oqibatida yuzaga kelgan ko‘chkilardan so‘ng mamlakatda 600 kishi bedarak yo‘qolgan deb hisoblanmoqda. Bu haqda “TASS” xabar bermoqda.

Qizil xoch ma’lumotlariga qaraganda, mamlakat poytaxti Fritaun atrofida 300 dan ortiq odam halok bo‘lgan.
Ammo, notijorat tashkilot ma’lumotiga qaraganda, qurbonlar soni oshishi mumkin. To‘lqinlar Fritaun sohillariga yangi jasadlarni olib kelib tashlmoqda.